**OZNAMOVANIE PROTISPOLOČENSKEJ ČINNOSTI V PODMIENKACH MESTA TRNAVA**

Podmienky poskytovania ochrany osobám v pracovnoprávnom vzťahu alebo v inom obdobnom vzťahu v súvislosti s oznamovaním kriminality alebo inej protispoločenskej činnosti upravuje z**ákon č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov v znení neskorších predpisov, nazývaný aj Zákon o whistleblowingu (ďalej len „zákon“)**. Cieľom zákona je motivácia fyzických osôb oznamovať protispoločenskú činnosť, o ktorej sa dozvedeli v súvislosti so svojim pracovnoprávnym vzťahom alebo iným obdobným vzťahom.

**Zodpovednou osobou, ktorej sa podnet oznamuje a ktorá ho prešetruje, je podľa § 10 ods. 1 zákona hlavná kontrolórka mesta Trnava:**

**Ing. Monika Černayová**
Oznámenie skutočností týkajúcich sa protispoločenskej činnosti prípadne závažnej protispoločenskej činnosti možno podať v podmienkach mesta Trnava:

1.    **Písomne**:

* na adresu: mesto Trnava

 hlavná kontrolórka mesta

 Hlavná 1

 917 01 Trnava

* do podateľne MsÚ alebo na sekretariáte primátora
* písomné oznámenie sa podáva v uzatvorenej obálke s označením „Neotvárať – INTERNE CHRÁNENÉ – do rúk hlavnej kontrolórky mesta“
* vhodením písomného oznámenia do schránky s označením „Oznámenie o protispoločenskej činnosti“, ktorá je umiestnená na Radnici, Hlavná 1, Trnava, na chodbe na 2. poschodí; schránku vyberá hlavná kontrolórka

2.    **Ústne:**

* oznamovateľ môže požiadať o osobné stretnutie
* v pracovných dňoch a v pracovnom čase osobne v kancelárii hlavnej kontrolórky
* hlavná kontrolórka vyhotoví zápisnicu o ústnom oznámení

3.    **E-mailom:**

* oznámenie v elektronickej podobe je možné uskutočniť zaslaním oznámenia na e-mailovú adresu kontrola@trnava.sk, ktorá je dostupná nepretržite 24 hodín denne a prístupná iba hlavnej kontrolórke

Oznámenie je možné podať aj anonymne.

**Kontaktné údaje hlavnej kontrolórky mesta:**
adresa pracoviska: Hlavná 1 (budova Radnice)
917 01 Trnava
2. poschodie, č. dv. R 35
telefonický kontakt: 32 36 313, 0905 816 550
e-mail:  kontrola@trnava.sk

Hlavná kontrolórka je povinná prijať každé oznámenie podané v zmysle zákona, preveriť ho a oznámiť oznamovateľovi výsledok preverenia do 90 dní od potvrdenia prijatia oznámenia alebo ak sa prijatie oznámenia nepotvrdilo (anonymné oznámenie), do 90 dní od uplynutia 7 dní od prijatia oznámenia.

**Oznamovateľom** je v zmysle § 2 písm. a) zákona:
-  fyzická osoba, ktorá v dobrej viere urobí oznámenie orgánu príslušnému na prijatie oznámenia, alebo zamestnávateľovi, za oznamovateľa sa považuje aj fyzická osoba, ktorá v dobrej viere

1. urobí oznámenie a jej pracovnoprávny vzťah alebo iný obdobný vzťah sa skončil, ak sa dozvedela informácie o protispoločenskej činnosti počas trvania tohto pracovnoprávneho vzťahu alebo iného obdobného vzťahu,
2. urobí oznámenie a jej pracovnoprávny vzťah alebo iný obdobný vzťah ešte nevznikol, ak sa dozvedela informácie o protispoločenskej činnosti počas výberového konania alebo v rámci predzmluvných vzťahov,
3. urobila oznámenie anonymne a jej totožnosť bola odhalená,
4. zverejnila informácie o protispoločenskej činnosti, ktoré sa dozvedela počas výberového konania alebo predzmluvných vzťahov a jej pracovnoprávny vzťah alebo iný obdobný vzťah ešte nevznikol alebo počas trvania pracovnoprávneho vzťahu alebo iného obdobného vzťahu alebo po skončení pracovnoprávneho alebo iného obdobného vzťahu z dôvodu, že :

4a) urobila oznámenie prostredníctvom vnútorného systému preverovania oznámení a nebola oboznámená s výsledkom preverenia podľa § 10 ods. 8, alebo neboli prijaté vhodné opatrenia podľa § 10 ods. 8 a následne urobila takéto oznámenie orgánu príslušnému na prijatie oznámenia a nebola v primeranej lehote oboznámená so stavom preverovania alebo s výsledkom preverenia,

4b) urobila oznámenie orgánu príslušnému na prijatie oznámenia a nebola v primeranej lehote oboznámená so stavom preverovania alebo s výsledkom preverenia,

4c) je dôvodná obava, že protispoločenská činnosť môže predstavovať bezprostredné alebo zjavné ohrozenie verejného záujmu, alebo

4d) je dôvodná obava, že v prípade urobenia oznámenia orgánu príslušnému na prijatie oznámenia by jej hrozil postih alebo vzhľadom na konkrétne okolnosti prípadu hrozí, že orgány na prijatie oznámenia nezabezpečia nestranné a nezávislé preverenie skutočností uvedených v oznámení.

**Oznámením**je v zmysle § 2 písm. b) zákona uvedenie skutočností, o ktorých sa fyzická osoba dozvedela v súvislosti s pracovnoprávnym vzťahom alebo iným obdobným vzťahom a ktoré sa týkajú protispoločenskej činnosti.

**Závažnou protispoločenskou činnosťou** sa podľa § 2 písm. d) zákona rozumie:
- trestné činy podľa [*§ 168*](https://www.slov-lex.sk/pravne-predpisy/SK/ZZ/2005/300/#paragraf-168), [*§ 170*](https://www.slov-lex.sk/pravne-predpisy/SK/ZZ/2005/300/#paragraf-170), [*§ 170b*](https://www.slov-lex.sk/pravne-predpisy/SK/ZZ/2005/300/#paragraf-170b), [*§ 177*](https://www.slov-lex.sk/pravne-predpisy/SK/ZZ/2005/300/#paragraf-177), [*§ 212*](https://www.slov-lex.sk/pravne-predpisy/SK/ZZ/2005/300/#paragraf-212), [*§ 213*](https://www.slov-lex.sk/pravne-predpisy/SK/ZZ/2005/300/#paragraf-213), [*§ 217*](https://www.slov-lex.sk/pravne-predpisy/SK/ZZ/2005/300/#paragraf-217), [*§ 221*](https://www.slov-lex.sk/pravne-predpisy/SK/ZZ/2005/300/#paragraf-221), [*§ 226*](https://www.slov-lex.sk/pravne-predpisy/SK/ZZ/2005/300/#paragraf-226), [*§ 233a*](https://www.slov-lex.sk/pravne-predpisy/SK/ZZ/2005/300/#paragraf-233a), [*§ 237 až 240*](https://www.slov-lex.sk/pravne-predpisy/SK/ZZ/2005/300/#paragraf-237), [*§ 243*](https://www.slov-lex.sk/pravne-predpisy/SK/ZZ/2005/300/#paragraf-243), [*§ 243a*](https://www.slov-lex.sk/pravne-predpisy/SK/ZZ/2005/300/#paragraf-243a), [*§ 247*](https://www.slov-lex.sk/pravne-predpisy/SK/ZZ/2005/300/#paragraf-247), [*§ 247d*](https://www.slov-lex.sk/pravne-predpisy/SK/ZZ/2005/300/#paragraf-247d), [*§ 251a*](https://www.slov-lex.sk/pravne-predpisy/SK/ZZ/2005/300/#paragraf-251a), [*§ 252 až 254*](https://www.slov-lex.sk/pravne-predpisy/SK/ZZ/2005/300/#paragraf-252), [*§ 261 až 263*](https://www.slov-lex.sk/pravne-predpisy/SK/ZZ/2005/300/#paragraf-261), [*§ 266 až 268*](https://www.slov-lex.sk/pravne-predpisy/SK/ZZ/2005/300/#paragraf-266), [*§ 271*](https://www.slov-lex.sk/pravne-predpisy/SK/ZZ/2005/300/#paragraf-271), [*§ 278a*](https://www.slov-lex.sk/pravne-predpisy/SK/ZZ/2005/300/#paragraf-278a), [*§ 283*](https://www.slov-lex.sk/pravne-predpisy/SK/ZZ/2005/300/#paragraf-283), [*§ 299a*](https://www.slov-lex.sk/pravne-predpisy/SK/ZZ/2005/300/#paragraf-299a), [*§ 302*](https://www.slov-lex.sk/pravne-predpisy/SK/ZZ/2005/300/#paragraf-302), [*§ 305*](https://www.slov-lex.sk/pravne-predpisy/SK/ZZ/2005/300/#paragraf-305), [*§ 326 až 327a*](https://www.slov-lex.sk/pravne-predpisy/SK/ZZ/2005/300/#paragraf-326), [*§ 328 až 336b*](https://www.slov-lex.sk/pravne-predpisy/SK/ZZ/2005/300/#paragraf-328), [*§ 336d*](https://www.slov-lex.sk/pravne-predpisy/SK/ZZ/2005/300/#paragraf-336d), [*§ 348*](https://www.slov-lex.sk/pravne-predpisy/SK/ZZ/2005/300/#paragraf-348), [*§ 352a*](https://www.slov-lex.sk/pravne-predpisy/SK/ZZ/2005/300/#paragraf-352a) alebo [*§ 374*](https://www.slov-lex.sk/pravne-predpisy/SK/ZZ/2005/300/#paragraf-374) Trestného zákona,
- trestný čin, za ktorý Trestný zákon ustanovuje trest odňatia slobody s hornou hranicou trestnej sadzby prevyšujúcou dva roky,
- správny delikt, za ktorý možno uložiť pokutu s hornou hranicou určenou výpočtom, alebo
- správny delikt, za ktorý možno uložiť pokutu s hornou hranicou vo výške najmenej 30 000 eur,

S odkazom na ust. § 3 písm. b) a c) zákona č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení neskorších predpisov možno pod pojmom**protispoločenská činnosť** rozumieť:

•    konanie, ktoré je trestným činom, alebo
•    konanie, ktoré je priestupkom alebo správnym deliktom, alebo
•    iné konanie, ktoré nie je priestupkom alebo iným správnym deliktom, ale pôsobí negatívne na spoločnosť (napr. diskriminácia, šikana, obťažovanie,...).

Odvetné opatrenia voči oznamovateľovi sú zakázané.

Zákon upravuje **možnosti ochrany oznamovateľov**:

* § 3 zákona upravuje poskytnutie ochrany oznamovateľovi v prípade, keď podal oznámenie o závažnej protispoločenskej činnosti, ktorá je trestným činom, žiadosť o poskytnutie ochrany môže oznamovateľ podať zároveň s oznámením alebo počas trestného konania, žiadosť sa podáva prokurátorovi písomne alebo ústne do zápisnice,
* § 5 zákona upravuje poskytnutie ochrany oznamovateľovi v prípade, ak podal oznámenie o správnom delikte správnemu orgánu, žiadosť o poskytnutie ochrany môže oznamovateľ podať zároveň s oznámením alebo počas konania o správnom delikte, žiadosť sa podáva orgánu, ktorý je príslušný na konanie o správnom delikte písomne alebo ústne do zápisnice,
* § 12 zákona upravuje možnosť ochrany oznamovateľa, ktorá spočíva v možnosti Úradu na ochranu oznamovateľov (ďalej len „Úrad“) pozastaviť účinnosť pracovnoprávneho úkonu voči oznamovateľovi, ak je dôvodné podozrenie, že bol takýto úkon urobený v súvislosti s oznámením, oznamovateľ môže požiadať Úrad o pozastavenie účinnosti tohto pracovnoprávneho úkonu do 15 dní odo dňa, keď sa o ňom dozvedel

Hlavná kontrolórka je povinná zachovávať mlčanlivosť o totožnosti oznamovateľa oznámenia, toho proti komu smeruje a o skutočnostiach, o ktorých sa dozvedela pri prijímaní a preverovaní oznámení.

Podrobnosti pri oznamovaní a preverovaní oznámení o protispoločenskej činnosti obsahuje nasledovný dokument: